DECIZIA COMISIEI
din 17 martie 2008
de modificare a Deciziei 2007/176/CE în ceea ce privește lista de standarde și/sau de specificații pentru rețelele și serviciile de comunicații electronice, precum și pentru infrastructurile și serviciile conexe
[notificată cu numărul C(2008) 1001]
(Text cu relevanță pentru SEE)
(2008/286/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/21/CE a Parlamentului European și a Consiliului din 7 martie 2002 privind un cadru de reglementare comun pentru rețelele și serviciile de comunicații electronice (directivă-cadru) (1), în special articolul 17 alineatul (1),
după consultarea Comitetului pentru comunicații,
întrucât:
(1)
Comisia a adoptat Decizia 2007/176/CE (2) de stabilire a unei liste de standarde și/sau de specificații pentru rețelele și serviciile de comunicații electronice, precum și pentru infrastructurile și serviciile conexe. Capitolul VIII din lista respectivă se referă la standardele pentru serviciile de radiodifuziune.
(2)
Armonizarea furnizării de servicii de televiziune terestră pe sisteme mobile este esențială pentru realizarea unor economii de scară în UE. În comunicarea intitulată „Consolidarea pieței interne a televiziunii mobile” (3), Comisia a arătat că standardul DVB-H (Digital Video Broadcasting Handheld - difuzare digitală video pentru terminale mobile) este cel mai adecvat pentru o dezvoltare viitoare a televiziunii mobile terestre în Europa și și-a afirmat intenția de a introduce acest standard pe lista de standarde,
ADOPTĂ PREZENTA DECIZIE:
Articolul 1
În anexa la Decizia 2007/176/CE, se adaugă rubrica următoare la secțiunea 8.3 („Radiodifuziune digitală”) din capitolul VIII din lista de standarde:
„Digital Video Broadcasting (Handheld) DVB-H - Difuzare digitală video pentru terminale mobile
(DVB-H)
ETSI EN 302 304
Versiunea 1.1.1”
Articolul 2
Destinatari
Prezenta decizie se adresează statelor membre.
Adoptată la Bruxelles, 17 martie 2008.